హాహాహూహూ

హాహాహూహూ జ్ఞానపీఠ పురస్కార గ్రహీత, కవిసామ్రాట్టు విశ్వనాథ సత్యనారాయణ రచించిన నవల. ఇది సోషియో ఫాంటసీ విభాగానికి సంబంధించిన నవల.
 రచన నేపథ్యం 
హాహాహూహూ నవల రచనాకాలం 1952గా భావిస్తున్నట్టు గ్రంథకర్త కుమారుడు, నవల సంపాదకుడు, ప్రచురణకర్త విశ్వనాథ పావనిశాస్త్రి పేర్కొన్నారు. విశ్వనాథ సత్యనారాయణ ఆశువుగా చెప్తూండగా లిపిబద్ధమైన ఈ నవలను ఎవరు లిపిబద్ధం చేశారన్నది సమాచారం, ప్రథమ ముద్రణ సంవత్సరం తెలియదని పావనిశాస్త్రి తెలిపారు. ఈ నవల1982లో ఆంధ్రజ్యోతి - సచిత్ర వార పత్రికలో ధారావాహికగా వెలువడింది. ఈ పుస్తకం ఏడవ ముద్రణ 2006లో జరిగింది. 2013లో మరో ముద్రణ జరిగింది.హాహాహూహూ నవల(2013, శ్రీ విశ్వనాథ పబ్లికేషన్స్ ప్రచురణ)లో ఒకమాట శీర్షికన విశ్వనాథ పావనిశాస్త్రి నోట్

 ఇతివృత్తం 
లండనులోని "ట్రెఫాల్గర్ స్క్వేర్" వద్ద గుర్రపు తల, మనిషి శరీరంతో వింతజంతువు కనిపిస్తుంది. చేతికి కడియం, ఒంటికి దుస్తులు, ఎనిమిదడుగుల ఎత్తు ఉన్న ఆ విచిత్ర జీవి స్పృహలో ఉండదు. జంతు ప్రదర్శనశాలలో ఉంచిన ఆ వింతజంతువును చూసేందుకు తీర్థప్రజల్లా జనం తండోపతండాలుగా వస్తారు. మేలుకున్నాకా ఆ జంతువు మాట్లాడుతూండడం, నవ్వుతూండడంతో అందరూ ఆశ్చర్యపోతారు. ఆ జంతువు చివరకు ఓ పోలీస్ వద్ద తుపాకీ లాక్కోవడంతో భయమూ పొందుతారు. చివరకు ఆ జంతువు జంతువు కాదు, అది మాట్లాడుతున్న భాష సంస్కృతం అని తేలుతుంది.హాహాహూహూ, స్నేహఫలము(2013, శ్రీ విశ్వనాథ పబ్లికేషన్స్ ప్రచురణ)

 శైలి, శిల్పం 
 ఉదాహరణలు 
 ప్రాచుర్యం 
 అనువాదాలు 
హాహాహూహూ నవలను ప్రముఖ విమర్శకుడు, అనువాదకుడు వెల్చేరు నారాయణరావు అదే పేరుతో ఆంగ్లంలోకి అనువదించారు. 1981లో "జర్నల్ ఆఫ్ సౌత్ ఏషియన్ లిటరేచర్"లో ప్రచురితమైంది.

కన్నడంలో కూడ అష్టావధాని గణేశ భట్ట కొప్పలతోట అదే పేరుతో అనువదించాడు. అది"ఉత్థాన" మాసపత్రికలో 2023 ఏప్రిల్ నుంచి ప్రచురితమైంది. 

 విమర్శ రచనలు 
హార్స్ హెడెడ్ గాడ్స్ అండ్ వైట్ స్కిన్డ్ మెన్:ఎ సెకండ్ లుక్ ఎట్ హాహాహూహూ ఆఫ్ విశ్వనాథ సత్యనారాయణ శీర్షికన ప్రముఖ విమర్శకుడు, అనువాదకుడు వెల్చేరు నారాయణరావు 1981లో "జర్నల్ ఆఫ్ సౌత్ ఏషియన్ లిటరేచర్"లో విమర్శవ్యాసం ప్రచురితమైంది.

ఇవి కూడా చూడండి
 విశ్వనాధ సత్యనారాయణ
 ముఖ్యమైన తెలుగు పుస్తకాల జాబితా

 మూలాలు 

వర్గం:తెలుగు నవలలు
వర్గం:విశ్వనాథ సత్యనారాయణ రచనలు